Vaskpunane
Vaskpunane ehk vasekarva või vaskpruun on oranži, oranžikaspruuni või punakana kirjeldatav värvitoon, oksüdeerumata puhta vase värvi kuldse varjundiga punakas või punakaskuldne, läikivana ka sooja kollase varjundiga. Värvuse karakter on pehmelt särav ja soe, sageli seostatud metallikläikega. Värvinimetust võidakse kasutada jume, päevituse või nahavärvuse kirjeldamiseks, samuti juuksevärvuse kohta.